இதன் காரணமாக மலையாளம் பற்றி பலவித பிரமைகளும் இங்கு உண்டு. இப்பிரமையை மலையாளம் வாசிக்கத் தெரிந்த தமிழ்ப் படைப்பாளிகள் சிலரும் உறுதி செய்திருக்கிறார்கள். மலையாள இலக்கிய உலகமும், படைப்புகளும் நம்மைவிட மிகமிக முன்னேறியவை என்று பரவலாக நம்பப்படுகிறது. பொதுவாக ஆழமாக படிக்கும் பழக்கம் இல்லாத எளிய மலையாளிகளும் இந்திய மொழிகளில் சிறந்த இலக்கியப் படைப்புகள் மலையாளத்திலும் வங்காளி மொழியிலும் மட்டும்தான் வருவதாக நம்பிக் கொண்டிருக்கிறார்கள்.